**Jens Johannes Jørgensen** (født 6. november 1866 i Svendborg død 29. mai 1956 samme sted) var en dansk forfatter. Hans forfatterskap teller 78 bøker fra debuten med *Vers* i 1887 til den posthumt utgitte essaysamlingen *Orion over Assisi* fra 1959.

Jørgensen fikk sitt gjennombrudd som lyriker med *Bekendelse* i 1894, utga i årene 1893–1894 tidsskriftet *Taarnet*, men ble særlig kjent for sine bøker om katolske helgener, blant annet boken *Den hellige Frans af Assisi* fra 1907. Blant hans viktigste verk regnes selvbiografien *Min Livs Legende* (1916–1928). Jørgensen satte selv mest pris på biografien over Katarina av Siena.

Liv
---

Huset med tårnet på Frederiksberg, hvor han utga sitt tidsskrift *Taarnet*.  Foto: Gunnar Bach Pedersen 
Johannes Jørgensen studerte naturfag ved universitetet i København, men gikk senere over til journalistikk og forfatterskap. Han var som ung politisk radikal, men i 1890-årene fikk han større interesse for religiøse spørsmål og konverterte i 1896 til katolisismen. 

Årene i København er bare lite omtalt i de første av hans tilsammen syttiåtte bøker. Jørgensen var oppvokst på landet, forøvrig i likhet med H. C. Andersen på øya Fyn, og i hovedstaden på følte han seg fremmed. Likevel grunnla han i København tidsskriftet *Taarnet.* Gjennom tidsskrifet gjorde han det danske publikum kjent med datidens strømninger i europeisk litteratur. Hans virksomhet var i den grad internasjonalt rettet at hans landsmenn kalte ham «Danmarks ambassadør i verdenslitteraturen og verdenslitteraturens ambassadør i Danmark».

Jørgensens vennekrets omfattet Verlaine, Bloy og Mallarmé. Han oversatte en rekke utenlandske forfattere til dansk og hadde en ukentlig spalte i avisen Berlingske Tidende.

Johannes Jørgensen giftet seg i 1891 med Amalie Ewald og fikk sju barn med henne. Samlivet mellom ektefellene opphørte i 1913, idet Jørgensen forlot hjemmet. Kort tid etter traff han den franske malerinnen Andrée Carof, som døde i 1933. Jørgensens katolisisme forhindret ham fra å inngå nytt ekteskap så lenge hans hustru Amalie var i live, men da hun døde i 1935, inngikk han i 1937 ekteskap med den østerrikske og førti år yngre Helena Klein.

Den italienske byen Assisi utnevnte ham til æresborger i 1922 og det samme gjorde hans fødeby Svendborg i 1936. Det meste av sitt liv tilbrakte Jørgensen i Italia, men den andre verdenskrigen gjorde at han forlot landet og slo seg ned i Sverige. Jørgensen flyttet i 1953 inn i en æresbolig opprettet av Svendborg kommune i Danmark, hvor han bodde til sin død i 1956.

Priser
------

* 1899 – Det Anckerske Legat
* 1899, 1905, 1907 og 1909 – Selskabet for de skiønne og nyttige Videnskabers Pris
* 1933 – Holger Drachmann-legatet
* 1944 – Holberg-medaljen
* 1946 – Henrik Pontoppidans Mindefonds Legat
* 1949 – Dansk Oversætterforbunds Ærespris

Referanser
----------

1. 1 2   Encyclopædia Britannica Online, oppført som Johannes Jorgensen, Encyclopædia Britannica Online-ID biography/Johannes-Jorgensen, besøkt 9. oktober 2017[Hentet fra Wikidata]
2. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
3. 1 2   annuaire prosopographique: la France savante, oppført som Johannes Jens Joergensen, CTHS person-ID 117904, besøkt 9. oktober 2017[Hentet fra Wikidata]
4. 1 2   Proleksis Encyclopedia, oppført som Jens Johannes Jørgensen, Proleksis enciklopedija ID 29274[Hentet fra Wikidata]
5. ↑   Gemeinsame Normdatei, besøkt 20. desember 2014[Hentet fra Wikidata]
6. ↑   Gemeinsame Normdatei, besøkt 1. januar 2015[Hentet fra Wikidata]
7. ↑   gravsted.dk ID johannesjoergensen, besøkt 10. juli 2023[Hentet fra Wikidata]
8. 1 2 3  Silkeborg-bibliotekenes internettside *e-poke* lest 27. august 2013. Arkivert 12. april 2012 hos Wayback Machine.
9. 1 2 3 4 5  «Besuch bei Johannes Jørgensen» (1953) Die Zeit, lest 26. august 2013
10. ↑  «Johannes Jørgensen». Litteraturpriser.dk. Besøkt 20. september 2014.

Eksterne lenker
---------------

* (en) Johannes Jørgensen – kategori av bilder, video eller lyd på Commons Rediger på Wikidata

* (en) Johannes Jørgensen – galleri av bilder, video eller lyd på Commons Rediger på Wikidata
* (en) Johannes Jørgensen på Internet Movie Database Rediger på Wikidata

* (da) Johannes Jørgensen på Filmdatabasen Rediger på Wikidata
* (da) Sanger på Wikisource
* (da) Johannes Jørgensen Selskabet
* (da) Johannes Jørgensens Mindestuer
* (da) Tårnspringeren. Johannes Jørgensen på *Epoke – danske romaner før 1900*
* (da) Johannes Jørgensens gravsted
* (en) Mange av Johannes Jørgensens skrifter, inklusive månedsskriftet *Taarnet*, finnes tilgjengelige på Internet Archive

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Dansk biografisk leksikon **·** Encyclopædia Britannica **·** Prabook **·** Brockhaus Enzyklopädie **·** Deutsche Biographie **·** Nationalencyklopedin **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NLA **·** NDL **·** NKC **·** BNE **·** MusicBrainz
 |

Portaler: Danmark | Litteratur